Kienu illiberati minn kull akkuża Peter Mercieca, li kien imexxi l-Protezzjoni Ċivili f'Għawdex, u uffiċjal ieħor Adeodato Spi­teri. Dawn kienu qed jiffaċċaw għaxar akkużi ta' abbużi, fosthom li Mercieca kien jiffirma għax-xogħol f'isem sieħbu, waqt li dan kien għal vaganza fl-Awstralja. Dan bejn tmiem l-2008 u l-bidu tal-2009. Fil-Qorti ntqal li l- attendance sheets li kienu jintbagħtu lis-sezzjoni tas-salarji ma kinux jirriflettu ċ- change of duties , u dan għaliex kien joħloq problema mas-sezzjoni tas-salarji meta kienu jinħadmu l-pagi. Din is-sistema fejn iċ- change of duties ma kinux jiġu riflessi fir-roster kienet tintbagħat mill-imputat Peter Mercieca lis-sezzjoni tas-salarji tad-Dipartiment tal-Protezzjoni Ċivili. Il-Qorti osservat li ma jirriżultax li din il-prassi ħoloqha l-imputat, iżda kienet ilha fis-seħħ u li kienet issir bil-kunsens tas-superjuri tiegħu. L-Awditur Ġenerali kien ġibed l-attenzjoni dwar il-fatt li ċ-change of duties ma kinux ikunu mniżżla fuq il-formola tal-attendenza. Saħansitra nħarġet standing order , li tikkonferma li fil-perjodu inkriminat ma kienux ikunu mniżżla ċ- change of duties kif suppost. Kien biss aktar tard li bdew jiddaħħlu miżuri biex dawn iċ-change of duties ikunu regolati billi tintalab awtorizazzjoni bil-miktub u jkunu recorded bil-kitba u mhux bil-fomm jew fuq black board u wara ma jinżamm record ta' xejn. Prassi komuni fi żmien amministrazzjoni preċedenti. Għal Mercieca deher l-avukat Joe Giglio, u għal Spiteri l-avukat Charlon Gouder.